**Likumprojekta “Grozījumi likumā “Par maternitātes un slimības apdrošināšanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi likumā “Par maternitātes un slimības apdrošināšanu”” (turpmāk – likumprojekts) izstrādāts, pamatojoties uz Latvijas Republikas Saeimas Demogrāfijas lietu apakškomisijas 2017.gada 23.maija sēdē panākto vienošanos, ka nepieciešami grozījumi likumā „Par maternitātes un slimības apdrošināšanu”, lai no 2018.gada 1.janvāra, kā paredzēts likumā, nemainītu pašreizējo vidējās apdrošināšanas iemaksu algas noteikšanas kārtību valsts sociālās apdrošināšanas pabalstu aprēķināšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar grozījumiem likumā „Par maternitātes un slimības apdrošināšanu” (pieņemti Saeimā 23.11.2016.) no 2018.gada 1.janvāra mainītos likuma 31.pantā noteiktā vidējās apdrošināšanas iemaksu algas noteikšanas kārtība, nosakot, ka no 2018.gada 1.janvāra līdz 2019.gada 31.decembrim personai, kurai vidējās apdrošināšanas iemaksu algas noteikšanas perioda daļā apdrošināšanas iemaksu alga nav bijusi pārejošas darba nespējas, grūtniecības un dzemdību atvaļinājuma, atvaļinājuma bērna tēvam, atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu, vai bērna kopšanas atvaļinājuma dēļ, aprēķinot valsts sociālās apdrošināšanas pabalstu, vidējo apdrošināšanas iemaksu algu par minēto perioda daļu nosakot no valstī noteiktās mēneša vidējās apdrošināšanas iemaksu algas 40 procentu apmēra (vecāku un slimības pabalstam) vai 70% apmēra (maternitātes un paternitātes pabalstam)[[1]](#footnote-1)(likuma pārejas noteikumu 31., 34.punkts).Minēto grozījumu mērķis bija mazināt to gadījumu skaitu, kad pabalsti tiek piešķirti nesamērīgi lielā apmērā pret personas zaudētajiem ienākumiem (piemēram, persona īsi pirms pakalpojuma pieprasīšanas ir nostrādājusi pāris dienas, uzrādot ļoti lielu atalgojumu, pabalsts pēc tam tiek aprēķināts no uzrādītās algas u.c.). Šo grozījumu rezultātā noteiktos gadījumos (piemēram, ja personai neilgā laikā pēc atgriešanās darbā no bērna kopšanas atvaļinājuma iestājas darbnespēja, slimības pabalsts tiks aprēķināts, bērna kopšanas periodu aizstājot ar 40% no valstī vidējās apdrošināšanas iemaksu algas) samazinātos vidējā iemaksu alga un līdz ar to slimības, vecāku, maternitātes un paternitātes pabalstu apmēri arī godprātīgiem sociālās apdrošināšanas iemaksu veicējiem.Apzinoties ar minēto grozījumu saistītās problēmas, kā arī pārrunājot tās gan ar vecāku organizāciju[[2]](#footnote-2) pārstāvjiem, gan izskatot jautājumu šā gada 23.maijā Saeimas Demogrāfijas lietu apakškomisijas sēdē, tika panākta vienošanās, ka tiks veikti grozījumi likuma „Par maternitātes un slimības apdrošināšanu” pārejas noteikumos, atceļot normu, kas paredz mainīt maternitātes, paternitātes, vecāku un slimības pabalsta aprēķināšanas kārtību.Atbilstoši likuma „Par maternitātes un slimības apdrošināšanu” pārejas noteikumu 35.punktam no 2020.gada 1.janvāra plānots noteikt vienādu vidējās iemaksu algas aprēķināšanas algoritmu (pabalstu aprēķina metodiku) īstermiņa pakalpojumiem. Tas tiks veikts, lai padarītu pabalsta aprēķināšanu saprotamāku klientiem un vieglāk administrējamu valstij, kā arī mazinot sociālās apdrošināšanas pabalstu sistēmas negodprātīgu izmantošanu, vienlaicīgi nepasliktinātu situāciju tām personām, kuras godprātīgi veikušas valsts sociālās apdrošināšanas iemaksas.Attiecīgi likumprojektā paredzēts izslēgt likuma „Par maternitātes un slimības apdrošināšanu” pārejas noteikumu 31. un 34.punktu, kā arī papildināt 35.punktu ar norādi arī uz likuma 31.panta septīto daļu, lai paredzētu, ka no 2020.gada 1.janvāra tiek noteikts vienāds vidējās apdrošināšanas iemaksu algas aprēķināšanas algoritms. |
| 3.  | Projekta izstrādē iesaistītās institūcijas | Labklājības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pēc Valsts sociālās apdrošināšanas aģentūras datiem 2016.gadā uzskaitē bija 182 396 slimības pabalsta saņēmēju (vid. apmērs 18,27 euro/dienā), 18 535 maternitātes pabalsta saņēmēju (vid. apmērs – 22,06 euro/dienā), 11 081 paternitātes pabalsta saņēmēju (vid. apmērs – 27,33 euro/dienā) un 23 053 vecāku pabalsta saņēmēju (vid. apmērs – 347,28 euro/mēnesī). |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.gads** | **2019.gads** | **2020.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| *1* | *2* | *3* | *4* | *5* | *6* |
| 1.  Budžeta ieņēmumi: | 577 985 646 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 |
| 1.2. valsts speciālais budžets, t.sk.: | 577 985 646 | 0 | 0 | 0 | 0 |
| apakšprogramma 04.04.00 „Invaliditātes, maternitātes un slimības speciālais budžets” | 577 985 646 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2.   Budžeta izdevumi: | 595 861 231 | 0 | +2 802 912 | +2 829 667 | +2 829 667 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets, t.sk.: | 595 861 231 | 0 | +2 802 912 | +2 829 667 | +2 829 667 |
| 04.04.00 „Invaliditātes, maternitātes un slimības speciālais budžets”, t.sk.: | 595 861 231 | 0 | +2 802 912 | +2 829 667 | +2 829 667 |
| *Sociālie pabalsti (EKK 6000)* | *479 143 928* | 0 | +2 802 912 | +2 829 667 | +2 829 667 |
| 2.3. pašvaldību budžets | 0 | 0 | 0 | 0 | 0 |
| 3.  Finansiālā ietekme: | -17 875 585 | 0 | -2 802 912 | -2 829 667 | -2 829 667 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | -17 875 585 | 0 | -2 802 912 | -2 829 667 | -2 829 667 |
| 3.3. pašvaldību budžets | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5.   Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | Likumprojekta „Grozījumi likumā „Par maternitātes un slimības apdrošināšanu”” (pieņemti Saeimā 23.11.2016.) sākotnējās ietekmes novērtējuma ziņojumā (anotācijā) plānotais ietaupījums maternitātes, paternitātes, vecāku un slimības pabalstu aprēķinam piemērojamās vidējās iemaksu algas pārskatīšanai Invaliditātes, maternitātes un slimības speciālajā budžetā 2018.gadā bija **- 2 802 912** EUR, 2019.gadā **- 2 829 667** EUR.**2018.gads**Kontingents (vidēji mēnesī): 43 630;Plānotā ietekme uz pabalstu apmēru mēnesī: 5,35EUR;43 630 x 5,354 x 12 = 2 802 912 EUR \* **2019.gads**Kontingents (vidēji mēnesī): 44 745;Plānotā ietekme uz pabalstu apmēru mēnesī: 5,27EUR;44 745 x 5,27 x 12=2 829 667 EUR \*Pieņēmums: 2020.gadā finansiālā ietekme = 2019.gada finansiālā ietekmeAtbilstoši normatīvos aktos noteiktajam grozījumu finansiālā ietekme tiks iestrādāta speciālajā budžetā.*\* precizitāti ietekmē aprēķinu veikšana Excel (uz noapaļošanas rēķina)* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  | Projekts šo jomu neskar. |

|  |
| --- |
| **V. Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība likumprojekta izstrādē tika nodrošināta, ievērojot Ministru kabineta 2009.gada 25.augusta noteikumus Nr.970 “Sabiedrības līdzdalības kārtība attīstības plānošanas procesā”. Likumprojekts pirms izsludināšanas Valsts sekretāru sanāksmē tika publicēts Labklājības ministrijas mājaslapā 2017.gada 30.jūnijā. Priekšlikumu sniegšanas termiņš: 2017.gada 14.jūlijam.par likumprojektu tika saņemti trīs viedokļi, kuros pausts atbalsts izslēgt likuma „Par maternitātes un slimības apdrošināšanu” normu, kas no 2018.gada 1.janvāra mainītu iemaksu algas aprēķinu.  |
| 2. | Sabiedrības līdzdalība projekta izstrādē |  Par iespējamiem grozījumiem likumā „Par maternitātes un slimības apdrošināšanu” notikušas diskusijas ar organizācijas „Mammām un tētiem” un sociālā tīkla „Facebook „māmiņu grupas pārstāvēm. |
| 3. | Sabiedrības līdzdalības rezultāti |  Vecāku organizāciju pārstāvji atbalstīja grozījuma veikšanu likumā „Par maternitātes un slimības apdrošināšanu”, nemainot līdzšinējo vidējās apdrošināšanas iemaksu algas aprēķināšanas kārtību pabalstu apmēra noteikšanai.  |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Valsts sociālās apdrošināšanas aģentūra. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Likumprojekts neietekmēs Valsts sociālās apdrošināšanas aģentūras funkcijas un cilvēkresursus. |
| 3. | Cita informācija | Nav. |

Labklājības ministrs J.Reirs

14.07.2017 8:58

1 240

Upīte 67021687

Inese.Upite@lm.gov.lv

1. Analogi, kā šobrīd tiek noteikts, ja persona nav strādājusi, vai atradusies atvaļinājumā bez darba algas saglabāšanas [↑](#footnote-ref-1)
2. „Mammām un tētiem”; sociālā tīkla „Facebook „māmiņu grupa [↑](#footnote-ref-2)